|  |
| --- |
| Številka: 007-624/2021/5 |
| Ljubljana, dne 14. 7. 2021 |
| EVA 2021-3130-0033 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA****:** **Predlog Uredbe o spremembah Uredbe o napredovanju javnih uslužbencev v plačne razrede – predlog za obravnavo** |
| 1. Predlog sklepov vlade: |
| Na podlagi drugega odstavka 17. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17 in 84/18) je Vlada Republike Slovenije na ... seji … pod točko … sprejela naslednjiSKLEPVlada Republike Slovenije je izdala Uredbo o spremembah Uredbe o napredovanju javnih uslužbencev v plačne razrede (EVA 2021-3130-0033) in jo objavi v Uradnem listu Republike Slovenije. mag. Janja Garvas Hočevar  vršilka dolžnosti generalnega  sekretarja Priloga:* Predlog Uredbe o spremembah Uredbe o napredovanju javnih uslužbencev v plačne razrede

Sklep prejmejo: * ministrstva,
* vladne službe.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Boštjan Koritnik, minister,
* Peter Pogačar, generalni direktor Direktorata za javni sektor, Ministrstvo za javno upravo,
* mag. Branko Vidič, vodja Sektorja za plače v javnem sektorju, Ministrstvo za javno upravo.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi gradiva niso sodelovali zunanji strokovnjaki. |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:**Predlog Uredbe o spremembah Uredbe o napredovanju javnih uslužbencev v plačne razrede je pripravljen upoštevaje dne 10. maja 2021 podpisan Sporazum o razreševanju stavkovnih zahtev (Uradni list RS, št. 74/2021) med Vlado Republike Slovenije in Policijskim sindikatom Slovenije. V III. točki navedenega sporazuma se je Vlada RS zavezala, da bo v 45 dneh od podpisa tega sporazuma novelirala uredbo, ki ureja napredovanje javnih uslužbencev v plačne razrede, v okviru veljavnega sistema plač v javnem sektorju tako, da se od vključno leta 2021 postopek preverjanja izpolnjevanja pogojev za javne uslužbence plačne podskupine C3 izvede vsako leto na dan 15. novembra. Javni uslužbenci plačne podskupine C3 v višji plačni razred napredujejo in pridobijo pravico do plače s 1. decembrom leta, v katerem so izpolnili pogoje za napredovanje v višji plačni razred. Upoštevaje, da so v veljavni ureditvi roki za postopek ocenjevanja in za postopek preverjanja izpolnjevanja pogojev za napredovanje v plačni razred ter pravica do plače na osnovi plačnega razreda, pridobljenega z napredovanjem, določeni v Uredbi o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19, v nadaljnjem besedilu: uredba) izdani na podlagi drugega odstavka 17. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17 in 84/18, v nadaljnjem besedilu: ZSPJS), ki velja tako za javne uslužbence v organih državne uprave, kamor sodijo policisti (plačna podskupina C3) kot za javne uslužbence v upravah lokalnih skupnosti, v pravosodnih organih, v javnih zavodih in drugih uporabnikih proračuna, se z vidika enakopravne obravnave navedene skupine javnih uslužbencev in upoštevaje, da v praksi razmak med veljavnim rokom za izvedbo postopka preverjanja izpolnjevanja pogojev za napredovanje (najkasneje 15. marca) ter datumom napredovanja (1. april) in samo pravico do izplačila višje plače iz naslova tega napredovanja (1. december), povzroča težave ob morebitnih premestitvah oziroma sklenitvah pogodb o zaposlitvi za drugo delovno mesto, predlaga enaka sprememba ureditve za vse javne uslužbence, za katere velja uredba. Glede na navedeno, se v predlogu spremembe uredbe rok za izvedbo postopka preverjanja izpolnjevanja pogojev za napredovanje, ki je določen v veljavni uredbi v prvem stavku prvega odstavka 5. člena, spremeni iz 15. marca na 15. november. Navedeno pomeni, da bodo lahko v letu 2021 v višji plačni razred napredovali tudi tisti javni uslužbenci, ki sicer pogoja napredovalnega obdobja do vključno 1. aprila 2021 niso izpolnili. Po novi ureditvi, na podlagi katere se bo preverjanje izpolnjevanja pogojev izvedlo najkasneje do 15. novembra, pa ga lahko bodo. Skladno z veljavno ureditvijo, so namreč v višji plačni razred s 1. aprilom napredovali vsi javni uslužbenci, ki so do vključno 1. aprila izpolnili pogoje za napredovanje v višji plačni razred, torej tudi pogoj glede napredovalnega obdobja poleg potrebnih ocen delovne uspešnosti. Na podlagi nove ureditve pa se bo v napredovalno obdobje za napredovanje v višji plačni razred v letu, ko se preverja izpolnjevanje pogojev za napredovanje, upoštevalo tudi časovno obdobje od 1. aprila do vključno 1. decembra. Sam rok za izvedbo postopka ocenjevanja delovne uspešnosti javnega uslužbenca, ki je določen v veljavni uredbi v drugem odstavku 4. člena, ostaja enak, kot ga določa veljavna uredba, in sicer se javne uslužbence oceni vsako leto najkasneje do 15. marca.Upoštevaje, da se rok za izvedbo postopka preverjanja izpolnjevanja pogojev iz prvega odstavka 5. člena veljavne uredbe iz 15. marca spreminja na 15. november, se zaradi te spremembe spreminja tudi rok za izdajo obvestila in pisnega predloga aneksa, ki je določen v tretjem odstavku 7. člena veljavne uredbe, in sicer se predlaga, da se morata obvestilo in pisni predlog aneksa javnemu uslužbencu izročiti najkasneje do 30. novembra.Poleg navedenega se dopolnjuje tudi prvi odstavek 8. člena veljavne uredbe, ki določa, da javnemu uslužbencu pripada plača na osnovi plačnega razreda, pridobljenega z napredovanjem, od 1. decembra v letu, ko izpolni pogoje za napredovanje v višji plačni razred. Pri tem se ne spreminja ureditev, ki je bila določena upoštevaje Zakon o spremembi in dopolnitvah Zakona o sistemu plač v javnem sektorju – ZSPJS-V (Uradni list RS, št. 84/18), s katerim se je določil zamik pravice do izplačila plače iz naslova napredovanj v plačne razrede in nazive, in sicer za vse javne uslužbence in funkcionarje tako, da pravico do plače v skladu z višjim plačnim razredom, pridobljenim nazivom oziroma višjim nazivom, pridobijo s 1. decembrom v letu, ko izpolnijo pogoje za napredovanje. Ta ureditev se ne spreminja, se pa v predlogu spremembe uredbe upoštevaje III. točko stavkovnega sporazuma in tudi predlaganega spremenjenega roka za postopek preverjanja pogojev na najkasneje 15. november, izrecno dodaja tudi datum napredovanja v prvem odstavku 8. člena uredbe, in sicer se določa, da javni uslužbenec napreduje s 1. decembrom v letu, ko izpolni pogoje za napredovanje v višji plačni razred. Upoštevaje, da so bili postopki preverjanja izpolnjevanja pogojev za napredovanje javnih uslužbencev v letu 2021 že izvedeni, se v položaj javnih uslužbencev, ki so napredovali v višji plačni razred s 1. aprilom 2021 na podlagi Uredbe o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19) s predlogom sprememb uredbe, ne posega. Se pa v 4. členu uredbe določa prehodna ureditev, da se za javne uslužbence, ki jim je napredovalno obdobje pričelo teči v letu 2018 od vključno 2. aprila 2018 do vključno 1. decembra 2018, izvedejo ponovno, in sicer tako, da se upošteva nova ureditev po 1., 2. in 3. členu te uredbe, na podlagi katere se pogoj izpolnjevanja napredovalnega obdobja ponovno preverja glede na nov rok določen za postopek preverjanja izpolnjevanja pogojev (do 15. novembra) ter glede na nov datum napredovanja (1. december v letu, ko izpolni pogoje za napredovanje v višji plačni razred). Pri tem se upošteva, da so bili javni uslužbenci z oceno delovne uspešnosti za leto 2020 v skladu z veljavno uredbo že seznanjeni, zato se te veljavne ocene delovne uspešnosti upošteva in se jih ne spreminja ali javne uslužbence ocenjuje ponovno.  |
|  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Finančne posledice predlaganih sprememb veljavne uredbe bodo nastale v prihodnjem letu (prvo višje izplačilo decembrskih plač 2021 v januarju 2022) kot posledica premika preverjanja izpolnjevanja pogojev v letošnjem letu, iz najkasneje do 15. marca na najkasneje do 15. novembra. Glede na že izvedene postopke preverjanja izpolnjevanja pogojev za napredovanje v višji plačni razred v marcu 2021, bo namreč več javnih uslužbencev lahko izpolnilo pogoj glede potrebnega napredovalnega obdobja in bodo tudi ob doseganju ustreznih ocen delovne uspešnosti lahko napredovali v višji plačni razred s 1. decembrom in pridobili pravico do izplačila višje plače iz tega naslova s 1. decembrom 2021 (plača izplačana v mesecu januarju 2022). Konkretne ocene navedenih finančnih posledic ni možno podati ob upoštevanju, da ne razpolagamo s podatkom o ocenah delovne uspešnosti in doseženim napredovalnim obdobjem posameznih javnih uslužbencev, katere bo predlagana sprememba ureditve zadevala. Ocena finančnih posledic je bila sicer podana v okviru pogajanj o razrešitvi stavkovnih zahtev Policijskega sindikata Slovenije, in sicer v višini 5,6 milijonov evrov za zaposlene v Policiji. Ob grobi oceni upoštevaje ta podatek, bi za zaposlene v javnem sektorju znašale finančne posledice od 15 do 20 milijonov evrov na letni ravni. V Državnem zboru je bil sprejet Odlok o okviru za pripravo proračunov sektorja država za obdobje od 2020 do 2022, ki ima podlago v Zakonu o fiskalnem pravilu in 148. členu Ustave RS. Z odlokom je določena zgornja meja dovoljenih javnofinančnih izdatkov, ki se je ne sme preseči. Za leto 2022 je proračun že sprejet in tudi morebitne spremembe proračuna bodo lahko načrtovane le v mejah, ki jih določa omenjeni odlok. Zato bodo morali uporabniki ob uveljavitvi predlaganih sprememb uredbe, sredstva zagotoviti v okviru svojega finančnega načrta oziroma dodeljenega finančnega okvira v primeru priprave sprememb proračuna. |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
|  |  |  |  |  |
|  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| 7.b Predstavitev ocene finančnih posledic pod 40.000 EUR:(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:**Gradivo ni tako, da bi ga bilo treba objaviti na spletni strani predlagatelja. |
| Gradivo je bilo predhodno objavljeno na spletni strani predlagatelja: | NE |
| Gradivo ni takšne narave, da bi ga bilo treba objaviti na spletni strani predlagatelja. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** / | NE  |
| **11. Gradivo je uvrščeno v delovni program vlade:** | NE |
|  **Boštjan Koritnik** **MINISTER**  |

PRILOGA 3 (jedro gradiva):

**PREDLOG EVA** **2021-3130-0033**

Na podlagi drugega odstavka 17. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17 in 84/18) Vlada Republike Slovenije izdaja

**U R E D B O**

**o spremembah Uredbe o napredovanju javnih uslužbencev v plačne razrede**

1. člen

V Uredbi o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19) se v 5. členu v prvem stavku prvega odstavka beseda »marca« nadomesti z besedo »novembra«.

1. člen

V 7. členu se v tretjem odstavku besedilo »15 dni po roku iz drugega odstavka 4. člena te uredbe« nadomesti z besedilom »30. novembra«.

1. člen

V 8. členu se prvi odstavek spremeni tako, da se glasi:

»(1) Javni uslužbenec napreduje in pridobi pravico do plače na osnovi plačnega razreda, pridobljenega z napredovanjem, s 1. decembrom v letu, ko izpolni pogoje za napredovanje v višji plačni razred.«.

PREHODNA IN KONČNA DOLOČBA

1. člen

(1) Postopek preverjanja izpolnjevanja pogojev za napredovanje v letu 2021, ki je bil izveden na podlagi Uredbe o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19), se za javne uslužbence, ki jim je napredovalno obdobje začelo teči v letu 2018 od vključno 2. aprila 2018 do vključno 1. decembra 2018, izvede ponovno ob upoštevanju 1., 2. in 3. člena te uredbe.

(2) Pri postopku preverjanja izpolnjevanja pogojev za napredovanje v letu 2021 za javne uslužbence iz prejšnjega odstavka se upoštevajo veljavne ocene delovne uspešnosti javnih uslužbencev za leto 2020.

1. člen

Ta uredba začne veljati petnajsti dan po objavi v Uradnem listu Republike Slovenije.

 Vlada Republike Slovenije

 Janez Janša

 predsednik

Št. 007-624/2021/5

Ljubljana, dne 14. julija 2021

EVA 2021-3130-0033

**OBRAZLOŽITEV**

1. UVOD
2. **Pravna podlaga (besedilo, vsebina zakonske določbe, ki je podlaga za izdajo predpisa):**

– drugi odstavek 17. člena Zakona o sistemu plač v javnem sektorju(št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122)).

1. **Rok za izdajo uredbe, določen z zakonom:**

**/**

1. **Splošna obrazložitev predloga uredbe, če je potrebna:**

**/**

1. **Predstavitev presoje posledic za posamezna področja, če te niso mogle biti celovito predstavljene v predlogu zakona:**

**/**

* 1. VSEBINSKA OBRAZLOŽITEV UREDBE

**Obrazložitev k posameznim členom:**

**K 1. členu:**

S predlogom člena se spreminja rok za izvedbo postopka preverjanja izpolnjevanja pogojev, ki se po veljavni ureditvi po prvem stavku prvega odstavka 5. člena uredbe izvede vsako leto do 15. marca. Rok se spreminja na 15. november.

**K 2. členu:**

Upoštevaje, da se rok za izvedbo postopka preverjanja izpolnjevanja pogojev iz prvega odstavka 5. člena veljavne uredbe iz 15. marca spreminja na 15. november, po veljavni ureditvi pa je izdaja obvestila in izročitev pisnega predloga aneksa k pogodbi o zaposlitvi vezana izrecno na izvedbo postopka ocenjevanja, in sicer na najkasneje 15 dni po roku iz drugega odstavka 4. člena, ki je 15. marec, je potrebna tudi sprememba roka za izdajo obvestila in pisnega predloga aneksa. V predlogu spremembe veljavnega tretjega odstavka 7. člena uredbe, se predlaga, da se morata obvestilo in pisni predlog aneksa k pogodbi o zaposlitvi javnemu uslužbencu izročiti najkasneje do 30. novembra.

**K 3. členu:**

Veljavni prvi odstavek 8. člena uredbe določa, da javnemu uslužbencu pripada plača na osnovi plačnega razreda, pridobljenega z napredovanjem, od 1. decembra v letu, ko izpolni pogoje za napredovanje v višji plačni razred. V predlogu spremembe tega člena uredbe se izrecno dodaja tudi datum napredovanja, in sicer se določa, da javni uslužbenec napreduje s 1. decembrom v letu, ko izpolni pogoje za napredovanje v višji plačni razred. Navedeni predlog spremembe tega odstavka 8. člena uredbe tako sledi III. točki stavkovnega sporazuma in spreminja veljavno ureditev v skladu s katero so s 1. aprilom napredovali vsi javni uslužbenci, ki so do vključno 1. aprila izpolnili pogoje za napredovanje v višji plačni razred.

**K 4. členu:**

Postopki preverjanja izpolnjevanja pogojev za napredovanje v letu 2021, ki so bili izvedeni na podlagi Uredbe o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19), se za javne uslužbence, ki jim je napredovalno obdobje začelo teči v letu 2018 od vključno 2. aprila 2018 do vključno 1. decembra 2018 izvedejo ponovno ob upoštevanju 1., 2. in 3. člena te uredbe ter ob upoštevanju že veljavnih ocen delovne uspešnosti javnih uslužbencev za leto 2020, saj so bili javni uslužbenci za leto 2020 praviloma že ocenjeni in seznanjeni z ocenami delovne uspešnosti za leto 2020.

**K 5. členu:**

Člen določa začetek veljavnosti te uredbe, in sicer ta uredba začne veljati petnajsti dan po objavi v Uradnem listu Republike Slovenije.